Prilagodite postavke sigurnosnog kopiranja

# Postavke

# Automatsko sigurnosno kopiranje

Uključite ovu opciju kako bi Déjà Dup automatski sigurnosno kopirao za vas. Ovo je preporučljivo, da sami ne zaboravite to učiniti. Sigurnosne kopije su korisnije ako su novije, stoga je važno da ih redovito izrađujete.

# Lokacija sigurnosne kopije

Koristite ove opcije da biste odredili mjesto sigurnosne kopije koje će Déjà Dup koristiti kada sigurnosno kopira ili vraća kopije:

# Usluge oblaka

Prvih nekoliko lokacija sigurnosne kopije su usluge oblaka koje pružaju različite tvrtke. Za malu naknadu, oni čuvaju vaše podatke za vas. Usluga oblaka kao što je ova je preporučljiva zato jer je to jednostavan način da sačuvate vaše podatke izvan kuće (što znači izvan svog doma: u slučaju katastrofa ili krađe, vaši podaci će još uvijek biti sigurni).

Ova usluga nije besplatna. Pročitajte pažljivo uvijete prije korištenja.

# Udaljeni poslužitelji

Odaberite vrstu udaljenog poslužitelja na koji se želite povezati. Zatim možete unijeti podatke poslužitelja. Alternativno, ako znate URL vašeg poslužitelja odaberite Prilagođena lokacija i unesite.

# Prijenosni mediji

Možda ćete vidjeti prijenosne medije kao što su vanjski tvrdi diskovi ili USB diskovi na popisu.

# Lokalni direktorij

Možda želite odabrati lokalnu mapu kao lokaciju sigurnosne kopije. Imajte na umu da sigurnosne kopije mogu biti vrlo velike, stoga budite sigurni da imate dovoljno slobodnog prostora na disku.

Ovo nije preporučljivo, jer ako vaš hardver zakaže, izgubit ćete i svoje izvorne podatke i vaše sigurnosne kopije.

# Mape za sigurnosno kopiranje

Odaberite popis mapa za sigurnosno kopiranje. Pritisnite Dodaj ili Ukloni tipku za izmjenu popisa. Ako samo želite sigurnosno kopirati vaše osobne podatke, dovoljan je odabir Osobna mapa.

# Mape isključene iz sigurnosnog kopiranja

Odaberite popis mapa isključenih iz sigurnosnog kopiranja. Pritisnite Dodaj ili Ukloni tipku za izmjenu popisa.

Neki od vaših podataka mogu biti veliki i ne vrlo važni. U tom slučaju možete sačuvati nešto vremena i prostora tako što ih nećete sigurnosno kopirati.

Neke lokacije su uobičajeno uvijek isključene:

~/.adobe/Flash_Player/AssetCache

~/.cache

~/.gvfs

~/.Private

~/.recent-applications.xbel

~/.recently-used.xbel

~/.thumbnails

~/.xsession-errors

/proc

/sys

/tmp

# Čuvaj sigurnosne kopije

Odaberite minimalni iznos vremena za čuvanje sigurnosnih kopija datoteka. Ako ustanovite da datoteke sigurnosne kopije zauzimaju previše prostora, možda želite smanjiti iznos vremena za čuvanje. Zbog provedbe detalja, datoteke mogu biti čuvane malo dulje od izabranog vremena. Ali nijedna datoteka neće biti izbrisana prije.

Sigurnosne kopije se čuvaju zauvijek po zadanim postavkama, ali još uvijek mogu biti izbrisane ranije ako lokaciji sigurnosne kopije počinje ponestajati slobodnog prostora.