Възстановяване от пълен срив на системата

# Пълно възстановяване на система

# Настройка

Доведете системата си до прясно състояние. Например, прясна инсталация или нов акаунт на стар компютър. Все още не се притеснявайте за настройки за удобства или персонализиране. Изчакайте да възстановите предишните си настройки и данни, тъй като настройките, които ще направите сега, може да бъдат променени при възстановяването.

След това, трябва да инсталирате Déjà Dup. Доставчикът на Вашата дистрибуция може би е създал за нея пакет с програмата. Иначе ще трябва да я свалите и компилирате.

# Възстановяване

Отворете Вашите Backup настройки.

Цъкнете върху бутона Възстановяване в менюто Общ преглед.

Ще се появи диалогът Възстановяване, в който трябва да посочите къде се съхраняват Вашите резервни копия (Вашето Местоположение на резервните копия).

Цъкнете върху бутона Напред и изчакайте Déjà Dup да разучи местоположението на резервните копия.

Изберете датата, от която искате да възстановите. Обикновено това може да го оставите така, понеже по подразбиране, се възстановява от най-скорошния архив.

Цъкнете върху бутона Напред.

Изберете къде ще възстановявате. Тъй като това е пълен архив на системата, оставете го както е по подразбиране (което възстановява върху текущата Ви инсталация).

Цъкнете върху бутона Напред.

Прегледайте избраното и цъкнете върху Възстановяване.

Изчакайте. До края на възстановяването може да е нужно доста време.

Накрая, преинсталирайте всички програми, на които сте се наслаждавали в предишната Ви инсталация.

Ако по някаква причина имате проблем при възстановяването с маркирана опция Възстановяване на файловете в оригиналните им местоположения, опитайте да ги възстановите във временна директория и след това да ги преместите там, където трябва да са.

Ако това също не помогне, има по-драстични методи, които може да опитате.