Adja meg a biztonsági mentés beállításait

# Beállítások

# Automatikus biztonsági mentések

Kapcsolja be ezt a funkciót, ha a Déjà Dup automatikusan készítsen biztonsági mentéseket. Ez azért javasolt, mert így biztosan nem feledkezik meg az elkészítésükről. A biztonsági mentések annál jobbak, minél újabbak, ezért lényeges a rendszeres mentés.

# Biztonsági mentés helye

Beállíthatja, hogy a Déjà Dup melyik helyet használja a biztonsági mentés készítéshez és a visszaállításhoz:

# Felhő szolgáltatások

Az első néhány helyet különböző vállalatok úgynevezett felhő szolgáltatásai alkotják. Ezek egy csekély összegért cserébe megőrzik az adatait. Az ilyen szolgáltatások azért ajánlottak, mert nagyon egyszerű lehetőséget nyújtanak az adatai házon kívüli tárolására (azok egy esetleges katasztrófa vagy lopás esetén is biztonságban lesznek).

Ezek a szolgáltatások fizetősek. Használat előtt tájékozódjon az árakról.

# Távoli kiszolgálók

Válassza ki a használni kívánt távoli kiszolgáló típusát, és adja meg az elérési adatokat. Ha ismeri a kiszolgáló URL-címét, akkor az Egyéni hely alatt megadhatja azt is.

# Cserélhető adathordozók

Menthet különböző cserélhető adathordozókra is, például pendrivera vagy külső merevlemezre.

# Helyi mappa

Lehetősége van helyi mappát is használni. Ne feledje azonban, hogy a mentések igen nagyok is lehetnek, így gondoskodni kell megfelelő méretű szabad helyről.

Ez azért nem ajánlott, mert hardverhiba esetén könnyen elveszhetnek az eredeti és a mentett adatok is.

# Mappák kijelölése mentésre

Hozza létre a biztonsági mentésre kijelölt mappák listáját. Nyomja meg a Hozzáadás vagy a Törlés gombot a lista módosításához. Ha csak a személyes adatait szeretné menteni, az alapértelmezett Saját mappa kiválasztása elegendő.

# Kihagyandó mappák

Hozzon létre egy listát azokból a mappákból, amelyekről nem szeretne biztonsági mentést. Nyomja meg a Hozzáadás vagy a Törlés gombot a lista módosításához.

Egyes adatok lehetnek túl nagyok, vagy nem is túlságosan fontosak. Ebben az esetben a kihagyásukkal értékes időt és helyet spórolhat meg.

Néhány mappa alapértelmezetten ki van hagyva:

~/.adobe/Flash_Player/AssetCache

~/.cache

~/.gvfs

~/.Private

~/.recent-applications.xbel

~/.recently-used.xbel

~/.thumbnails

~/.xsession-errors

/proc

/sys

/tmp

# Biztonsági mentések megtartása

Válassza ki a biztonsági mentések tárolásának minimális idejét. Ha úgy gondolja, hogy a mentési fájlok túl sok helyet foglalnak, akkor állítsa kisebbre az értéket. A program működése miatt a fájlok néha egy kicsit tovább is meg lesznek tartva, de előbb sohasem törlődnek.

A mentések az alapértelmezett beállítások mellett örökre meg lesznek tartva. Ha azonban fogyni kezd a mentésre szánt hely, törlésre kerülhetnek.