Määritä varmuuskopioinnin asetukset

# Asetukset

# Automaattiset varmuuskopiot

Tämä asetus määrittelee, hoitaako Déjà Dup varmuuskopioinnin automaattisesti. Automaattisten varmuuskopioinnin käyttöönotto on suositeltavaa, jotta et unohda tehdä niitä manuaalisesti. Varmuuskopiot ovat sitä hyödyllisempiä mitä uudempia ne ovat, joten säännöllinen varmuuskopiointi on tärkeää.

# Varmuuskopion sijainti

Nämä asetukset määrittävät kohteen, jota Déjà Dup käyttää varmuuskopioiden tallentamiseen tai palauttamiseen:

# Pilvipalvelut

Ensimmäiset varmuuskopioiden sijainnit ovat eri yritysten tarjoamia pilvipalveluja, jotka tallentavat tietosi pientä maksua vastaan. Pilvipalvelun käyttö on suositeltua, sillä se on helppo tapa pitää tiedot muualla (onnettomuuden tai varkauden sattuessa tiedot ovat turvassa).

Nämä palvelut ovat maksullisia. Tutustu palvelujen hintoihin ennen niiden käyttöä.

# Etäpalvelimet

Valitse etäpalvelimen tyyppi ja anna palvelimen tiedot. Jos tiedät palvelimen osoitteen, voit myös valita Muu sijainti ja syöttää sen.

# Irrotettavat tallennusvälineet

Voit nähdä irrotettavia tallennusvälineitä kuten ulkoisia kiintolevyjä tai muistitikkuja listattuna.

# Paikallinen kansio

Myös paikallisen kansion käyttäminen varmuuskopioiden säilyttämiseen on mahdollista. Huomaa, että varmuuskopiot voivat olla hyvin suuria, joten varmista että levytila riittää.

Tämä ei ole suositeltua, sillä jos laitteistosi rikkoutuu, menetät sekä alkuperäiset että varmuuskopiotiedostot.

# Varmuuskopioitavat kansiot

Valitse varmuuskopioitavat kansiot painamalla Lisää tai Poista -painikkeita. Jos haluat varmuuskopioida vain omat tiedostosi, oletusasetus eli Kotikansio on sopiva sinulle.

# Ohitettavat kansiot

Valitse varmuuskopioinnin yhteydessä ohitettavat kansiot. Paina Lisää tai Poista -painikkeita muuttaaksesi ohitettavien kansioiden luetteloa.

Jotkin tiedostot voivat olla suuria ja vähemmän tärkeitä. Ohittamalla tällaiset tiedostot voit säästää aikaa ja tallennustilaa.

Tietyt sijainnit ohitetaan aina oletuksena:

~/.adobe/Flash_Player/AssetCache

~/.cache

~/.gvfs

~/.Private

~/.recent-applications.xbel

~/.recently-used.xbel

~/.thumbnails

~/.xsession-errors

/proc

/sys

/tmp

# Varmuuskopioiden säilytys

Valitse varmuuskopioiden vähimmäissäilytysaika. Jos varmuuskopiot vievät liikaa tilaa, säilytysaikaa kannattaa lyhentää. Teknisistä syistä johtuen tiedostoja voidaan säilyttää hieman valittua aikaa pidempään. Tiedostoja ei kuitenkaan poisteta etuajassa.

Varmuuskopiot säilytetään oletuksena ikuisesti, mutta ne voidaan poistaa aiemmin, jos tallennustila alkaa loppumaan.