Úprava nastavení zálohovania

# Nastavenia

# Automatické zálohovanie

Po zapnutí tejto voľby bude Déjà Dup automaticky vytvárať zálohy. Je to vhodné, pretože na to nemusíme myslieť. Zálohovanie je účinnejšie ak sa robí častejšie, preto je dôležité zálohovať pravidelne.

# Umiestnenie zálohy

Pomocu tývhto volieb môžeme určiť umiestnenie, ktoré program Déjà Dup použije na zálohovanie a obnovu:

# Uložiská v mrakoch

Prvých niekoľko umiestnení predstavujú úložiská v mrakoch, poskytované rôznymi spoločnosťami. Za malý poplatok si v nich môžeme uložiť údaje. Služby poskytujúce mraky sú veľmi vhodné, pretože umožňujú uchovávať údaje na inom mieste (tým sa myslí mimo nášho domu: v prípade živelnej pohromy alebo vlúpania zostanú údaje v bezpečí).

Tieto služby sú platené. Pred použitím je potrebné pozrieť si cenník za služby.

# Vzdialené servery

Vyberieme si typ vzdialeného servera, ku ktorému sa chceme pripojiť. Potom môžeme zadať informácie o serveri. Ak poznáme URL adresu servera, možeme použiť pole Vlasntné umiestnenie a zadať ju.

# Vymeniteľný nosič

Môžeme použiť vymeniteľné nosiče ako externé pevné disky alebo USB kúče.

# Miestny priečinok

Zálohovať môžeme aj do miestneho priečinka. Záloha však môže byť dosť veľká, preto je potrebné uistiť sa, či máme dostatok voľného priestoru.

Toto sa neodporúča, pretože ak hardvér zlyhá, stratíme originálne údaje aj zálohu.

# Priečinky, ktoré zálohovať

Vytvoríme zoznam priečinkov, ktoré sa budú zálohovať. Zoznam môžeme upraviť kliknutím na tlačidlo Pridať alebo Odobrať. Ak nás nezaujíma, či ako sú údaje poukladané, postačí, ak ponecháme predvolený priečinok Domov.

# Priečinky, ktoré ignorovať

Vytvoríme zoznam priečinkov, ktoré sa nebudú zálohovať. Zoznam môžeme upraviť kliknutím na tlačidlo Pridať alebo Odobrať.

Niektoré údaje môžu byť veľké a nemusia byť pre nás dôležité. V takom prípade môžeme ušetriť čas a priestor tým, že ich nebudeme zálohovať.

Niekoľko umiestnení, ktoré sa budú štandardne ignorovať:

~/.adobe/Flash_Player/AssetCache

~/.cache

~/.gvfs

~/.Private

~/.recent-applications.xbel

~/.recently-used.xbel

~/.thumbnails

~/.xsession-errors

/proc

/sys

/tmp

# Uchovávanie záloh

Zvolíme ako dlho sa má záloha súborov zachovať. Ak sa nám zdá, že záloha súborov zaberá veľa mista, môžeme túto dobu skrátiť. Súbory môžu na disku zostať o trochu dlhšie ako je zvolaná doba, no žiadny súbor nebude odstránený skôr.

Záloha sa štandardne vytvára navždy, no môže byť odstránená skôr, ak v umiestnení dochádza voľné miesto.