Obnova pri úplnom zlyhaní systému

# Obnova celého systému

# Nastavenie

Pripravíme čerstvý systém. Napríklad na nefunkčnom počítači urobíme novú inštaláciu alebo nový účet. Zatiaľ sa nemusíme starať o prispôsobenie nastavení. Upravy v nastaveniach budeme robiť až po obnove predchádzajúcich nastavení, inak by sa nám vykonané zmeny prepísali pri obnove.

Potom je potrebné nainštalovať Déjà Dup. Poskytovateľ vašej distribúcie ho môže poskytovať formou balíčka. V opačnom prípade si ho stiahnema a ručne preložíme do spustiteľného tvaru.

# Obnovenie

Otvoríme nastavenia programu Zálohovanie.

Klikneme na tlačidlo Obnoviť… na karte Prehľad.

Zobrazí sa dialógové okno Obnoviť, v ktorom je potrebné nastaviť, kde sa nachádzajú odzálohované súbory (Umiestnenie zálohy).

Klikneme na Ďalej a počkáme, pokým Déjà Dup prehľadá umiestnenie.

Zvolíme dátum zálohy, ktorú chceme obnoviť. Zvyčajne toto nastavenie nemusíme meniť, pretože sa predvolí posledná záloha.

Klikneme na Ďalej.

Zvolíme si, kam chceme súbory obnoviť. Pretože ide o obnovu celého systému, ponecháme predvolenú voľbu (ktorá urobí obnovou prepíše aktuálnu inštaláciu).

Klikneme na Ďalej.

Skontrolujeme svoje nastavenia a klikneme na Obnoviť.

Počkáme. Može trvať dlhý čas, kým sa obnova dokončí.

Nakoniec znova naištalujeme programy, ktoré sme používali v pôvodnej inštalácii.

Ak z nejakých dôvodov máme problém s voľbou Obnoviť súbory na ich pôvodné miesta, môžeme ich miesto toho obnoviť do dočasného priečinka, a potom ich ručne presunúť kam potrebujeme.

Ak obnovenie nefunguje, môžeme skúsiť drastickejšie veci.